钦定古今图书集成/明伦汇编/氏族典/第416卷 > 《廖用贤尚友录》 > 庾悦
## 钦定古今图书集成/明伦汇编/氏族典/第416卷 > 《廖用贤尚友录》 > 庾悦

按《宋书庾悦传》，“悦字仲豫，颍川鄢陵人也。曾祖亮，晋
太尉。祖义，吴国内史。父淮西中郎将，豫州刺史。悦少
为卫将军琅琊王行参军司马，徙主簿，转右长史。桓
元辅政，迁骁骑将军。高祖定京邑，武陵王遵承制，以
悦为宁远将军，迁车骑中军司马。卢循逼京都，以为
建威将军、江州刺史，从东道出鄱阳，进据豫章，绝循”
粮援。初，刘毅家在京口，贫约过常，尝与乡曲士大夫
往东堂共射。时悦为司徒右长史，暂至京，要府州僚
佐出东堂，毅已先至，遣与悦相闻。悦素豪，径前不答。
卢循平后，毅求都督江州，悦以刺史移镇豫章，建威
府文武三千悉入毅府，符摄严峻，数相挫辱。悦不得
志，疽发背卒。